text: Næsten halvdelen af alle lastbiler kørte ulovligt
  12 februar 2015 kl. 21.08
  Tysk politi gennemførte en stor-razzia mod lastbiler torsdag lige syd for grænsen. Hos næsten halvdelen af de stoppede fandt politiet fejl og mangler.
  Omkring 20 betjente deltog i razziaen, og de stoppede 57 lastbiler, skriver Flensborg Avis.
  På næsten halvdelen af vognene var tingene ikke i orden ? nemlig på 25 lastbiler.
  I fem tilfælde var det så slemt, at vogntoget ikke fik lov til at køre videre.
  Artikel i Flensborg Avis
  